
PARLAMENTUL ROMÂNIEI

CAMERA DEPUTAŢILOR

	COMISIA PENTRU BUGET, FINANŢE ŞI BĂNCI


	
	         COMISIA JURIDICĂ,

DE DISCIPLINĂ ŞI IMUNITĂŢI

         Bucureşti, 26.09.2011
         Nr.  PL.x  493/2009


RAPORT  COMUN
asupra proiectului de Lege pentru aprobarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar

       În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci şi Comisia juridică, de disciplină şi imunităţi au fost sesizate spre dezbatere,  în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, trimis cu adresa PL.x 493 din 19 octombrie 2009, înregistrat cu nr. 22/558/2009, respectiv cu nr. 31/925/2009.    
      Potrivit prevederilor  art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
     Senatul, în calitate de primă Cameră sesizată, a adoptat această iniţiativă legislativă, în şedinţa din 12 octombrie 2009.

    Consiliul Legislativ, prin avizul nr.559 din 28 mai 2009, a avizat favorabil proiectul de ordonanţă de urgenţă.

     Comisia pentru muncă şi protecţie socială a avizat favorabil proiectul de lege în forma prezentată de Senat, conform avizului nr. 27/551 din 28 octombrie 2009.
     Proiectul de lege are ca obiect de reglementare eşalonarea plăţii unor sume prevăzute în titluri executorii având ca obiect acordarea de drepturi salariale personalului din sectorul bugetar, fiind preconizat ca şi plăţile restante privind sumele aferente titlurilor executorii aflate sub incidenţa Ordonanţei de urgenţă a Guvernului nr. 75/2008 privind stabilirea de măsuri pentru soluţionarea unor aspecte financiare în sistemul justiţiei să fie reeşalonate în aceleaşi tranşe şi perioade.
      În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci a examinat iniţiativa legislativă, în şedinţa din 8 aprilie 2010. În urma examinării iniţiativei legislative membrii Comisiei pentru buget, finanţe şi bănci au hotărât sa propună adoptarea proiectului de lege în forma iniţiatorului, cu un amendament respins.
        În temeiul prevederilor regulamentare susmenţionate, Comisia juridică, de disciplină şi imunităţi a examinat iniţiativa legislativă, în şedinţa din 24 mai 2011. În urma examinării iniţiativei legislative şi a opiniilor exprimate de către membrii Comisiei juridice, de disciplină şi imunităţi şi de către invitaţi, s-a hotărât, cu majoritate de voturi, să se propună adoptarea proiectului de Lege pentru aprobarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, cu amendamente admise precum şi cu un amendament respins.       

       Întrucât cele doua rapoarte preliminare adoptau în mod diferit proiecul de lege, au fost reluate dezbaterile asupra proiectului de lege pentru aprobarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar. 
        Comisia pentru buget, finanţe şi bănci şi Comisia juridică, de disciplină şi imunităţi, în data de 21 septembrie 2011, în sedinţe separate, au dezbătut şi analizat proiectul de Lege pentru aprobarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar. La dezbateri a participat, în calitate de invitat, din partea Ministerului Finanţelor Publice, domnul Gheorghe Gherghina, secretar de stat.
        Din numărul total de 33 de membri ai Comisiei pentru buget, finanţe şi bănci şi-au înregistrat prezenţa la şedinţă un număr de 31 deputaţi, participând la dezbaterea proiectului de lege un număr de 18 deputaţi, iar din numărul total de 23 membri ai Comisiei juridice, de disciplină şi imunităţi au participat la dezbateri 19 deputaţi.
          În urma dezbaterilor şi a opiniilor exprimate, membrii celor două Comisii au hotărât, în unanimitate, să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, cu amendamentele admise, care sunt redate în Anexa I la prezentul raport. Amendamentele respinse sunt cuprinse în Anexa II.
           În raport cu obiectul şi conţinutul reglementării, proiectul de lege face parte din categoria legilor ordinare.
           PREŞEDINTE,                                                                              PREŞEDINTE,                                                           

    Maria Eugenia BARNA                                                                         Daniel BUDA                                                     

          SECRETAR,                                                                                      SECRETAR,

          Nicolae BUD                                                                              Gabriel ANDRONACHE                   

Consilier, Gica Roşu                                                                                                            Consilier, Ciprian Bucur

     Anexa I
AMENDAMENTE ADMISE

	Nr.  crt.
	Text OUG nr.71/2009
	Text Senat
	Amendamente
	Motivare

	1. 
	       __________________
	         LEGE pentru aprobarea Ordonanţei de urgenţă a Guvernului nr.71/2009 privind plata unor sume prevăzute în titluri executorii având ca obiect acordarea de drepturi salariale personalului din sectorul   bugetar
	              Nemodificat
	

	2. 
	      __________________
	ARTICOL UNIC - Se aprobă Ordonanţa de urgenţă a Guvernului nr.71 din 17 iunie 2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, publicată în Monitorul Oficial al României, Partea I, nr.416 din 18 iunie 2009, cu următoarea modificare:
	ARTICOL UNIC - Se aprobă Ordonanţa de urgenţă a Guvernului nr.71 din 17 iunie 2009 privind plata unor sume prevăzute în titluri executorii având ca obiect acordarea de drepturi salariale personalului din sectorul bugetar, publicată în Monitorul Oficial al României, Partea I, nr.416 din 18 iunie 2009, cu următoarele modificări:
              
	

	3. 
	Art. l. - (1) Plata sumelor prevăzute prin hotărâri judecătoreşti având ca obiect acordarea unor drepturi de natură salarială stabilite în favoarea personalului din sectorul bugetar, devenite executorii până la data de 31 decembrie 2009 se va realiza după o procedură de executare care începe astfel:

a) în anul 2010 se plăteşte 34% din valoarea titlului executoriu;

b) în anul 2011 se plăteşte 33/% din valoarea titlului executoriu;

c) în anul 2012 se plăteşte 33% din valoarea titlului executoriu.


	​​​​​​​​​​​​__________________
	1. La articolul 1, alineatele 1 şi 2 se modifică şi vor avea următorul cuprins: 
„Art.1 - (1) Plata sumelor prevăzute prin hotărâri judecătoreşti având ca obiect acordarea unor drepturi de natură salarială stabilite în favoarea personalului din sectorul bugetar, devenite executorii până la data de 31 decembrie 2011, se va realiza după o procedură de executare care începe astfel:

a) în anul 2012 se plăteşte 5% din valoarea titlului executoriu;

b) în anul 2013 se plăteşte 10% din valoarea titlului executoriu;

c) în anul 2014 se plăteşte 25% din valoarea titlului executoriu;

d) în anul 2015 se plăteşte 25% din valoarea titlului executoriu;
e) în anul 2016 se plăteşte 35% din valoarea titlului executoriu.
Autori: Comisia juridică, de disciplină şi imunităţi şi Comisia pentru buget, finanţe şi bănci


	Pentru a se evita creşterea deficitului bugetar programat şi agreat cu organismele financiare internaţionale. 

	
	(2)
În cursul termenului prevăzut la alin.(l) orice cerere de executare silită se suspendă de drept.
	__________________
	(2) În cursul termenului prevăzut la alin. (1) orice procedură de executare silită se suspendă de drept.”

Autori: Comisia juridică, de disciplină şi imunităţi şi Comisia pentru buget, finanţe şi bănci


	

	
	(3)
Sumele prevăzute la alin. (1) plătite în temeiul prezentei ordonanţe de urgenţă se actualizează cu indicele preturilor de consum comunicat de Institutul Naţional de Statistică.


	__________________
	               Nemodificat
	

	
	(4) În înţelesul prezentei ordonanţe de urgenţă, prin sectorul bugetar se înţelege autorităţile şi instituţiile publice a căror finanţare se asigură astfel:

a) integral din bugetul de stat, bugetele locale, bugetul asigurărilor sociale de stat, bugetele fondurilor speciale, după caz;

b) din venituri proprii şi subvenţii acordate de la bugetul de
stat, bugetele locale, bugetul asigurărilor sociale de stat, bugetele fondurilor speciale, după caz;
c) integral din venituri proprii.


	      __________________
	             Nemodificat
	

	2. 
	Art.2. - Prin ordin al ordonatorilor principali de credite va fi stabilită procedura de efectuare a plăţii titlurilor executorii, cu respectarea termenelor prevăzute la art. 1.

	 La articolul 2, alineatul (2) se abrogă.

__________________
	            Se elimină
	Pentru a rămâne în forma iniţială a Ordonanţei de urgenţă.

	3. 
	Art.3. - Plăţile restante la sumele aferente titlurilor executorii aflate sub incidenţa prevederilor Ordonanţei de urgenţă a Guvernului nr. 75/2008 privind stabilirea de măsuri pentru soluţionarea unor aspecte financiare în sistemul justiţiei, aprobată cu modificări prin Legea nr. 76/2009, şi a prevederilor Ordinului ministrului justiţiei, al ministrului economiei şi finanţelor, al preşedintelui Consiliului Superior al Magistraturii, al preşedintelui Înaltei Curţi de Casaţie şi Justiţie şi al procurorului general al Parchetului de pe lângă Înalta Curte de Casaţie şi Justiţie nr. 1.859/C/2.484/26.650/131/3.774/C/2008 privind modalitatea de eşalonare a plăţii sumelor prevăzute în titlurile executorii emise până la intrarea în vigoare a Ordonanţei de urgenţă a Guvernului nr. 75/2008 privind stabilirea de măsuri pentru soluţionarea unor aspecte financiare în sistemul justiţiei se execută cu respectarea prevederilor art. 1 şi 2.

	     __________________
	Nemodificat
	


ANEXA II

AMENDAMENTE RESPINSE

	Nr.  crt.
	Text Senat
	Amendamente
	Motivare pt.susţinere/respingere
	 Camera dezională

	1.
	_________________________
	1.După alineatul (1) al articolului 1 se introduce un alineat nou, alineatul (11), cu următorul cuprins:
„(11) Sunt exceptate de la procedura de executare eşalonată prevăzută la alin. (1) sumele care nu depăşesc cuantumul de 8.000 lei pentru fiecare salariat în parte şi pentru fiecare hotărâre judecătorească. Plata acestor sume se va face în conformitate cu prevederile Legii nr. 53/2003 – Codul muncii, cu modificările şi completările ulterioare.”

Autori: deputat Victor Paul Dobre, deputat Maria Barna, deputat Adrian Solomon, deputat Kerekes Karoly
	1. Conform expunerii de motive se observă că sumele reprezentând titluri executorii ale personalului din sectorul bugetar sunt în valoare sunt în valoare de aprox. 2231 milioane lei, din care 1803 milioane sunt titluri pentru personalul din sistemul judiciar.

Astfel, restul de cca 400 milioane se împarte pentru celelalte categorii de salariaţi, din educaţie, sănătate, administraţie, etc. Luând în considerare salariile mici ale acestor categorii de personal bugetar, nici sumele reprezentând titluri executorii nu sunt foarte mari, prin urmare pot fi suportate din bugetele diverselor instituţii publice şi achitate într-o singură tranşă.

2. Comisiile au respins prin vot acest amendament.
	Camera Deputaţilor

